CELEX: E2015P0007
Language: hu
Date: 2015-02-16 00:00:00
Title: Az EFTA Felügyeleti Hatóság 2015. február 16-án benyújtott keresete a Norvég Királyság ellen (E-7/15. sz. ügy)

30.4.2015   
            
            
               HU
            
            
               Az Európai Unió Hivatalos Lapja
            
            
               C 143/11
            
         Az EFTA Felügyeleti Hatóság 2015. február 16-án benyújtott keresete a Norvég Királyság ellen
   (E-7/15. sz. ügy)
   (2015/C 143/12)
   Az EFTA Felügyeleti Hatóság 2015. február 16-án keresetet nyújtott be az EFTA-Bíróságon a Norvég Királyság ellen. Az EFTA Felügyeleti Hatóságot (Rue Belliard 35, 1040 Brüsszel, Belgium) meghatalmazotti minőségben Xavier Lewis, Auður Ýr Steinarsdóttir és Øyvind Bø képviseli.
   A felperes a következőket kéri az EFTA-Bíróságtól:
   
               1.
            
            
               állapítsa meg, hogy azáltal, hogy
               
                           i.
                        
                        
                           az NO1, NO3, NO4, NO5 és NO6 zónában, 2008 és 2012 között különböző mértékben túllépte az 1999/30/EK irányelv 3–5. cikkében, jelenleg a 2008/50/EK irányelv 13. cikkében említett, a környezeti levegőben található kén-dioxidra (SO2), szálló porra (PM10) és nitrogén-dioxidra (NO2) vonatkozó határértéket, valamint
                        
                     
                           ii.
                        
                        
                           az NO1, NO2, NO3, NO4 és NO5 zóna tekintetében különböző mértékben megsértette a 96/62/EK irányelv 8. cikkének (3) bekezdésében, jelenleg a 2008/50/EK irányelv 23. cikkében meghatározott, a levegőminőségi tervre vonatkozó kötelezettségét,
                        
                     Norvégia megsértette az Európai Gazdasági Térségről szóló megállapodás XX. mellékletének 14c. pontjában hivatkozott jogi aktusból (a környezeti levegő minőségéről és a Tisztább levegőt Európának elnevezésű programról szóló, 2008. május 21-i 2008/50/EK európai parlamenti és tanácsi irányelvből) eredő kötelezettségeit.
            
         
               2.
            
            
               kötelezze Norvégiát az eljárás költségeinek viselésére.
            
         
      Jogi és ténybeli háttér, valamint hivatkozott jogalapok:
   
   
               —
            
            
               A környezeti levegőben lévő kén-dioxidra, nitrogén-dioxidra és nitrogén-oxidokra, valamint porra és ólomra vonatkozó határértékekről szóló 1999/30/EK tanácsi irányelv, jelenleg a környezeti levegő minőségéről és a Tisztább levegőt Európának elnevezésű programról szóló, 2008. május 21-i 2008/50/EK európai parlamenti és tanácsi irányelv határértékeket állít fel a környezeti levegőben található bizonyos szennyező anyagok tekintetében, az emberi egészségre, valamint a környezet egészére gyakorolt káros hatások elkerülése, megelőzése vagy csökkentése érdekében. Emellett rendelkezéseket határoz meg a szennyező anyagok értékeléséhez, és intézkedéseket állapít meg a jó levegőminőség fenntartása érdekében.
            
         
               —
            
            
               Az EFTA Felügyeleti Hatóság előadja, hogy Norvégia nem teljesítette az annak biztosítására irányuló kötelezettségét, hogy a környezeti levegőben található bizonyos szennyező anyagok szintje ne lépje túl az EGT-jogban meghatározott határértékeket.
            
         
               —
            
            
               Az EFTA Felügyeleti Hatóság azt is előadja, hogy Norvégia megszegte azon kötelezettségét, hogy megfelelő levegőminőségi terveket dolgozzon ki arra az esetre, ha a határértéket és a vonatkozó tűréshatárt túllépik.
            
         
               —
            
            
               Az EFTA Felügyeleti Hatóság azt állítja, hogy a felszólító levélre és az indokolással ellátott véleményre adott válaszaiban Norvégia nem kifogásolta a Hatóság által megállapított hiányosságokat.
            
         
               —
            
            
               Az EFTA Felügyeleti Hatóság állítása szerint azáltal, hogy Norvégia nem közölte az elfogadott intézkedések vagy projektek részleteit és a végrehajtásukra vonatkozó ütemtervet, valamint a levegőminőség tervezett javulására és az ezen célkitűzések eléréséhez várhatóan szükséges időre vonatkozó becslést, megszegte a 96/62/EK irányelv 8. cikkének (3) bekezdése, jelenleg a 2008/50/EK irányelv 23. cikkének (1) bekezdése alapján fennálló kötelezettségét.